CELEX: 32019R0507
Language: mt
Date: 2019-03-26 00:00:00
Title: Regolament ta' Implimentazzjoni tal-Kummissjoni (UE) 2019/507 tas-26 ta' Marzu 2019 li jemenda għall-297 darba r-Regolament tal-Kunsill (KE) Nru 881/2002 li jimponi ċerti miżuri speċifiċi restrittivi diretti kontra ċerti persuni u entitajiet assoċjati mal-ISIL (Da'esh) u mal-organizzazzjoni Al-Qaida

27.3.2019   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 85/16
               
            
         REGOLAMENT TA' IMPLIMENTAZZJONI TAL-KUMMISSJONI (UE) 2019/507
         tas-26 ta' Marzu 2019
         li jemenda għall-297 darba r-Regolament tal-Kunsill (KE) Nru 881/2002 li jimponi ċerti miżuri speċifiċi restrittivi diretti kontra ċerti persuni u entitajiet assoċjati mal-ISIL (Da'esh) u mal-organizzazzjoni Al-Qaida
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament tal-Kunsill (KE) Nru 881/2002 tas-27 ta' Mejju 2002 li jimponi ċerti miżuri speċifiċi restrittivi diretti kontra ċerti persuni u entitajiet assoċjati mal-ISIL (Da'esh) u mal-organizzazzjoni Al-Qaida (1), u b'mod partikolari l-Artikolu 7(1)(a) u l-Artikolu 7a(1) tiegħu,
         Billi:
         
                     (1)
                  
                  
                     L-Anness I tar-Regolament (KE) Nru 881/2002 jelenka l-persuni, il-gruppi u l-entitajiet koperti mill-iffriżar tal-fondi u tar-riżorsi ekonomiċi skont dak ir-Regolament.
                  
               
                     (2)
                  
                  
                     Fit-22 ta' Marzu 2019, il-Kumitat tas-Sanzjonijiet tal-Kunsill għas-Sigurtà tan-Nazzjonijiet Uniti ddeċieda li jżid annotazzjoni waħda mal-lista tal-persuni, il-gruppi u l-entitajiet tiegħu li għalihom jenħtieġ li japplika l-iffriżar tal-fondi u tar-riżorsi finanzjarji. Għalhekk jenħtieġ li l-Anness I tar-Regolament (KE) Nru 881/2002 jiġi emendat skont dan.
                  
               ADOTTAT DAN IR-REGOLAMENT:
         
            Artikolu 1
            L-Anness I tar-Regolament (KE) Nru 881/2002 huwa emendat skont l-Anness ta' dan ir-Regolament.
         
         
            Artikolu 2
            Dan ir-Regolament għandu jidħol fis-seħħ fil-jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
         
         
            Dan ir-Regolament għandu jorbot fl-intier tiegħu u japplika direttament fl-Istati Membri kollha.
            Magħmul fi Brussell, is-26 ta' Marzu 2019.
            
               
                  Għall-Kummissjoni,
               
               
                  F'isem il-President,
               
               
                  Il-Kap tas-Servizz għall-Istrumenti tal-Politika Barranija
               
            
         
         
            (1)  ĠU L 139 29.5.2002, p. 9.
      
      
         
            ANNESS
            Fl-Anness I tar-Regolament (KE) Nru 881/2002, l-entrata li ġejja tiżdied taħt l-intestatura “Persuni ġuridiċi, gruppi u entitajiet”:
            
               “Tariq Gidar Group (TGG) (magħruf ukoll bħala: (a) Tehrik-e-Taliban-Tariq Gidar Group (b) TTP-Tariq Gidar Group (c) Tehreek-i-Taliban Pakistan Geedar Group (d) TTP Geedar Group (e) Tariq Geedar Group (f) Commander Tariq Afridi Group (g) Tariq Afridi Group (h) Tariq Gidar Afridi Group (i) The Asian Tigers. Indirizz: (Ir-reġjun fuq il-fruntiera bejn l-Afganistan u l-Pakistan). Informazzjoni oħra: Grupp li ħareġ mit-Tehrik-e Taliban Pakistan (TTP). Il-grupp inħoloq f'Darra Adam Khel, Żona Tribali Amministrata Federalment (FATA), il-Pakistan, fl-2007. Id-data tad-deżinjazzjoni msemmija fl-Artikolu 7d(2)(i): 22.3.2019.”